CELEX: C2006/281/38
Language: el
Date: 2006-11-18 00:00:00
Title: Υπόθεση C-366/06: Αίτηση για την έκδοση προδικαστικής αποφάσεως, την οποία υπέβαλε το Korkein hallinto-oikeus (Φινλανδία) στις 8 Σεπτεμβρίου 2006 — DNA Verkot Oy

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/24
            
         Αίτηση για την έκδοση προδικαστικής αποφάσεως, την οποία υπέβαλε το Korkein hallinto-oikeus (Φινλανδία) στις 8 Σεπτεμβρίου 2006 — DNA Verkot Oy
   (Υπόθεση C-366/06)
   (2006/C 281/38)
   Γλώσσα διαδικασίας: η φινλανδική
   Αιτούν δικαστήριο
   Korkein hallinto-oikeus (Φινλανδία)
   Διάδικοι στην υπόθεση της κύριας δίκης
   
      Προσφεύγουσα: DNA Verkot Oy
   
      Λοιποί διάδικοι: Sonera Mobile Networks Oy, Viestintävirasto («Ficora»)
   Προδικαστικά ερωτήματα
   
               1)
            
            
               Έχει την έννοια το αφορών το δικαίωμα προσφυγής άρθρο 4, παράγραφος 1, της οδηγίας 2002/21/ΕΚ (1) του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιο), ότι μια επιχείρηση δικαιούται να ασκήσει προσφυγή κατά αποφάσεως διαπιστώνουσας ότι ένας από τους ανταγωνιστές της δεν έχει σημαντική ισχύ στην αγορά;
            
         
               2)
            
            
               Σε περίπτωση καταφατικής απαντήσεως στο προηγούμενο ερώτημα:
               Σημαίνει η δυνάμει του άρθρου 4, παράγραφος 1, της οδηγίας 2002/21/ΕΚ επιταγή να λαμβάνονται δεόντως υπόψη τα ιδιαίτερα χαρακτηριστικά της οικείας υποθέσεως και να υφίσταται πραγματικός μηχανισμός προσφυγής ότι το εθνικό δικαστήριο μπορεί να εξετάσει τα πραγματικά περιστατικά της υποθέσεως, να προβεί σε νομική εκτίμησή τους και να αποφανθεί συναφώς, χωρίς η σχετική αρμοδιότητά του να περιορίζεται από απόφαση της Επιτροπής ληφθείσα βάσει του άρθρου 7, παράγραφος 4, της οδηγίας-πλαισίου και από τις αιτιολογίες που περιλαμβάνονται στην απόφαση αυτή σχετικά με την ανάλυση της αγοράς;
            
         
      (1)  EE L 108, σ. 33.